b'\n_START_ARTICLE_\nStolp Vinarium\n_START_SECTION_\nZgodovina\n_START_PARAGRAPH_\n2. septembra 2015 so stolp tudi uradno skupaj odprli minister za zunanje zadeve Karl Erjavec, lendavski \xc5\xbeupan Anton Bala\xc5\xbeek in mad\xc5\xbearski gospodarski minister Mihaly Varga. Sprva ob otvoritvi so pri\xc4\x8dakovali 30\xe2\x80\x9350 tiso\xc4\x8d obiskovalcev letno, a so \xc5\xbee v prvem letu delovanja krepko presegli te \xc5\xa1tevilke. Na leto ga namre\xc4\x8d povpre\xc4\x8dno obi\xc5\xa1\xc4\x8de skoraj 100 tiso\xc4\x8d obiskovalcev._NEWLINE_5. oktobra 2016 se je z dru\xc5\xa1tvom upokojencev Bakovci na vrh stolpa povzpela 100 tiso\xc4\x8da obiskovalka, upokojenka Olga Mau\xc4\x8dec. Pod\xc5\xbeupan ob\xc4\x8dine Lendava Franc Horvath je ob dana\xc5\xa1njem dogodku med drugim dejal, da je razgledni stolp zgodba o uspehu in izvrsten arhitekturni in turisti\xc4\x8dni projekt._NEWLINE_30. septembra 2017 je stolp sprejel \xc5\xbee 200 tiso\xc4\x8dega obiskovalca. \xc5\xbdupan ob\xc4\x8dine Lendava Anton Bala\xc5\xbeek je ob jubilejnem obiskovalcu dejal, da \xc5\xa1tevilo obiskovalcev v prvih dveh letih mo\xc4\x8dno presega na\xc4\x8drtovanega._NEWLINE_3. novembra 2018 je stolp sprejel \xc5\xbee 300 tiso\xc4\x8dega obiskovalca, sre\xc4\x8dne\xc5\xbe je bil Stjepan Kri\xc5\xbenik, ki je stolp obiskal v okviru sindikalnega izleta Steklarne Roga\xc5\xa1ka.\n_START_SECTION_\nGradnja\n_START_PARAGRAPH_\nZ gradnjo so za\xc4\x8deli 13. januarja 2015, kon\xc4\x8dali pa julija 2015. Glavni izvajalec je bil SGP Pomgrad d.d. v konzorciju s podjetjem Nafta strojna d.o.o. za jeklene konstrukcije in proizvajalcem Mobitex d.o.o. za izvedbo jeklene kostrukcije v okviru GOI del. Nadzornik je bilo podjetje Atrij d.o.o. iz Odrancev. Sprva je bil previdena \xc5\xa1e ve\xc4\x8dja vi\xc5\xa1ina, a so se na koncu odlo\xc4\x8dili za vi\xc5\xa1ino 53,5 metra._NEWLINE_Stolp je stal skoraj 1,8 milijona \xe2\x82\xac, od tega je bilo 950.000\xe2\x82\xac iz evropskih sredstev, ostalo pa je prispevala Ob\xc4\x8dina Lendava, ki je tudi lastnik tega stolpa.'